62021CO0379_INF
A Bíróság (kilencedik tanács) 2023. január 17‑i végzése –TBI Bank
(C‑379/21. sz. ügy) (
1
)
„Előzetes döntéshozatal – A Bíróság eljárási szabályzata 53. cikkének (2) bekezdése és 99. cikke – Fogyasztói hitel – 93/13/EGK irányelv – A 6. cikk (1) bekezdése – Tisztességtelen feltételek – Fizetési meghagyás kibocsátásának megtagadása tisztességtelen feltételen alapuló igény esetén – Valamely szerződési feltétel tisztességtelen jellegéhez fűződő következmények – A magasabb szintű bíróság utasításai, amelyek nincsenek tekintettel az említett következményekre”
1.
Előzetes döntéshozatalra előterjesztett kérdések – A Bíróság hatásköre – Korlátok – Általános vagy hipotetikus kérdések – Az alapeljárás tárgyára tekintettel absztrakt és tisztán hipotetikus jellegű kérdés – Elfogadhatatlanság
(EUMSZ 267. cikk)
(lásd: 23., 25., 26. pont)
2.
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Fizetési meghagyásos eljárás – Az eljárásban a fizetési meghagyás kibocsátásáig részt nem vevő fogyasztó – A nemzeti bíróság azon kötelezettsége, hogy hivatalból levonjon minden, a feltétel tisztességtelen jellegének megállapításából eredő következményt – Részben az említett feltételen alapuló fizetési meghagyás iránti kérelem – A kérelemnek a nemzeti bíróság általi részleges elutasítása – Feltételek – A szerződés fennmaradása – A tisztességtelen feltételből eredő igényeknek a kérelem többi részétől való megkülönböztetése – A nemzeti bíróságra háruló vizsgálat
(93/13 tanácsi irányelv, 6. cikk, (1) bekezdés)
(lásd: 29–31., 33–35. pont és a rendelkező rész 1. pontja)
3.
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Szerződési feltétel tisztességtelen jellegének megállapítása – Terjedelem – A nemzeti bíróság azon kötelezettsége, hogy teljes egészében helyt adjon a fizetési kérelemnek, és haladéktalanul kibocsássa a fizetési meghagyást – Az említett bíróság azon kötelezettsége, hogy mellőzze a felsőbb szintű bíróság által kibocsátott, az uniós joggal ellentétes utasítások alkalmazását
(93/13 tanácsi irányelv, 6. cikk, (1) bekezdés)
(lásd: 37–40. pont és a rendelkező rész 2. pontja)
Rendelkező rész
1)
A fogyasztókkal kötött szerződésekben alkalmazott tisztességtelen feltételekről szóló, 1993. április 5‑i 93/13/EGK tanácsi irányelv 6. cikkének (1) bekezdését
a következőképpen kell értelmezni:
a fizetési meghagyás kibocsátása iránti kérelem tárgyában eljáró nemzeti bíróság – ha az adós‑fogyasztó e fizetési meghagyás kibocsátásáig nem vesz részt az eljárásban – köteles hivatalból mellőzni az ezen fogyasztó és az érintett eladó vagy szolgáltató által kötött hitelmegállapodásban szereplő azon tisztességtelen feltétel alkalmazását, amelyen az érvényesített követelés egy része alapul. Ebben az esetben e bíróságnak lehetősége van arra, hogy részben elutasítsa e kérelmet, feltéve egyrészt, hogy e szerződés további módosítás, felülvizsgálat vagy kiegészítés nélkül is fennmaradhat, aminek vizsgálata az említett bíróság feladata, másrészt, hogy a feltételből eredő igények elkülöníthetőek a kérelem többi részétől.
2)
A 93/13 irányelv 6. cikkének (1) bekezdését
a következőképpen kell értelmezni:
azzal ellentétes, hogy a nemzeti bíróság, amelynek egy felsőbb bíróság visszautalása alapján kell határozatot hoznia, a nemzeti eljárási joggal összhangban kötve legyen a felsőbb bíróságtól származó jogi értékelésekhez és utasításokhoz, ha az általa a Bíróságtól kért értelmezés alapján úgy ítéli meg, hogy ezek az értékelések és utasítások nem tartalmazzák a fogyasztói hitelmegállapodás valamely feltételének tisztességtelen jellegéből levont jogkövetkezményeket.
(
1
)	HL C 368., 2018.9.13.